Je, unafikiri ni lazima kungojea mpaka siku ya mwisho tujue kwamba Yesu ni ndani yetu? Hiyo haina maana! Sikiliza Paulo asemalo, 'Basi ni Mungu atufanyaye sisi pamoja nanyi kusimama imara NDANI ya Kristo. Ametutia mafuta kwa kututia muhuri Wake na kutupa Roho wake mioyoni mwetu.' (2Wakor.1:21,22).Unaona, Paulo anasema tumewekwa katika Kristo Yesu kupitia kupokea kwa Roho ya Mungu - au anaweka ukweli huo mbili pamoja! Kwa hiyo, ushuhuda wa waaminio katika Agano Jipya ni, 'Nimesulibiwa pamoja na Kristo, wala si mimi tena ninayeishi bali KRISTO NDIYE AISHIYE NDANI YANGU.' (Wagal.2:20). Tumaini la utukufu ni nini? Neno la Mungu linatutangaza, 'Kristo ndani yenu!' (Wakol.1:27). Bwana asifiwe! 'Siku ile mtajua kwamba ninyi ni ndani Yangu!' Umuhimu wa ukweli huo Paulo anausisitiza kwa kusema, 'Jichunguzeni wenyewe mwone kama mnaishi katika imani. Jipimeni wenyewe. Je, HAMTAMBUI ya kuwa Yesu Kristo Yesu yumo ndani yenu? Kama sivyo, basi, mmeshindwa kufikia kipimo hicho.' (2 Wakor.13:5). Unaona? Kuwa Mkristo ina maana Yesu Kristo yumo ndani yako! 'Siku ile mtajua mimi ni ndani yenu.'

Zaidi ya hayo 'mtajua ninyi mko ndani Yangu'! Je, tunajua tupo ndani ya Kristo? Ndiyo! Kupitia wokovu wa Bwana Yesu na kwa ubatizo wa Roho Mtakatifu ambao Yesu alikufa ili tupokee ubatizo huo, tunaambiwa kwamba, 'Bali kwa Yeye (Mungu) ninyi mmepata kuwa ndani ya Kristo…' (1 Wakor.1:30). Baba ametuweka kuwa ndani ya Kristo Yesu, kama Paulo anatufundisha, 'Kwa hiyo kama mtu akiwa NDANI YA KRISTO, amekuwa kiumbe kipya…'! Ukweli wa ajabu na mwenye nguvu!

Ukweli huo unaendela! Paulo anaweka wazi, 'Kwa maana ninyi mlikufa, nao uhai wenu sasa umefichwa pamoja na Kristo KATIKA MUNGU (kwa Kigriki, 'ndani ya Mungu'). Mambo haya ni ya maana sana na sipendi kwenda haraka, ningependa kubaki hapo na kuyatafakari lakini lazima tumalize somo! Katika Efeso inasema, 'Katika YEYE (au 'ndani Yake' Kristo) ninyi nanyi mnajengwa pamoja ili mpate kuwa MAKAO ambayo MUNGU ANAISHI NDANI YAKE kwa njia YA ROHO WAKE.' (Waefeso 2:22). Unaona, katika mstari mmoja anataja Baba, Mwana na Roho. Ndani ya KRISTO YESU tunajengwa tuwe makao ya MUNGU kwa njia ya ROHO! Ukweli wa kina sana! Ilikuwa lazima mtume Paulo kuwakumbusha waumini waliopo Korinto, 'Je, hamjui ya kwamba ninyi ni hekalu la Mungu na kwamba Roho wa Mungu anakaa ndani yenu?' Kuna mistari mingine ambayo tunaweza kuitaja lakini hiyo inatosha kuthibitisha ukweli huo.

Na turudi Yohana 14. Yesu alisema hatawaacha yatima lakini Yeye atakuja kwao. Tumeona Yesu anaongea juu ya ubatizo wa Roho Mtakatifu. Kwa ubatizo wa Roho Mtakatifu Yesu anakuja kwetu kwa Roho. Katika mstari 15 na 16 Yesu alisema, 'KAMA MNANIPENDA, MTAZISHIKA AMRI ZANGU. Nami nitamwomba Baba, naye atawapa Msaidizi mwingine akae nanyi milele.' Katika mstari 23 Yesu anatumia mawazo yale yale tena, yaani, 'MTU YE YOTE AKINIPENDA ATALISHIKA NENO LANGU na Baba Yangu atampenda, NASI TUTAKUJA KWAKE na kufanya MAKAO YETU KWAKE.' Haya yote yanahusika siku ile ile. Aliwaambia wanafunzi wake kama wanaendelea kumpenda na kushika neno lake, Roho Mtakatifu atakuja kwao, na Yeye pamoja na Baba watakuja kwao - kwa njia ya Roho! Alisema Yeye na Baba watafanya makao yao kwetu! Kwa hiyo alisema hatawaacha yatima, kwa sababu wangepokea Roho ya Baba na Mwana! Tuseme nini kwa ajili ya wokovu wa nama huo? Unapita ufahamu! Unaona, sehemu hiyo kati mistari 15 mpaka 23 inaongea juu ya jambo lile lile, yaani, itakalotokea siku ile ya Pentekoste. Siku ile mtakapopata ubatizo wa Roho Mtakatifu mtajua, 'Mimi niko ndani ya Baba na ninyi mko ndani Yangu na mimi niko ndani yenu.'

Kwa wanafunzi wale, siku ile ilikuwa siku ya Pentekoste, na maneno ya Yesu katika Yohana 14 yanahusu siku ya Pentekoste. Kwa sisi, siku ile ni siku tunapobatizwa kwa Roho Mtakatifu, kama Petro alitanganza, 'Tubuni, mkabatizwe kila mmoja wenu abatizwe kwa jina la Yesu Kristo, ili mpate kusamehewa dhambi zenu. NANYI MTAPOKEA KIPAWA CHA ROHO MTAKATIFU. Kwa kuwa AHADI HII NI KWA AJILI YENU NA WATOTO WENU NA KWA WALE WOTE walio mbali na kila mtu ambaye Bwana Mungu wetu atamwita amjie.'' (Mat.2:38,39). Kwa hiyo, baada ya watu wa Samaria walitubu na kubatizwa kwa maji, '…mitume waliokuwa Yerusalemu waliposikia kuwa Samaria walipokea neno la Mungu, wakawatuma Petro na Yohana waende huko. Nao walipofika wakawaombea ili wampokee Roho Mtakatifu, …Ndipo Petro na Yohana wakaweka mikono yao juu ya wale waliobatizwa, nao wakapokea Roho Mtakatifu.' Kwa hiyo pia mtume Paulo aliwauliza wanafunzi aliokutana nao Efeso, 'Je, mlipokea Roho Mtakatifu mlipoamini?' (Mat.19:2). Paulo alitambua kwamba wanafunzi wale walikosa kitu katika maisha yao ya kiroho. Ndipo aliweka mikono yake juu yao na walibatizwa kwa Roho nao wakanaza kunena kwa lugha na kutabiri.